VIII. Konferencia o biologickej psychiatrii

24. - 26. 6. 2021 Piešťany

Zelman, M.: COVID-19, antipsychotická liečba.

V čase utíchajúcej druhej vlny pandémie COVID-19 sa množia údaje o zvýšenom riziku vzniku neurologických a psychiatrických ochorení u ľudí, ktorí túto infekciu prekonali. Kohortová štúdia publikovaná v Lancet (Taquet, 2021) zistila vznik takejto poruchy až jednej tretiny ľudí (de novo u 12,84 % pacientov). Šesťmesačná incidencia vzniku psychóz bola v tejto práci 1,40 % a pri ťažkom priebehu vyžadujúcom hospitalizáciu na jednotke intenzívnej starostlivosti až 2,77 %. O prípadných špecifických postupoch liečby takýchto porúch v literatúre nie sú dohľadateľné EBM údaje.

Príspevok na súbore kazuistík ilustruje priebeh liečby antipsychotikami u pacientov s novovzniknutou duševnou poruchou po prekonaní COVID-19, ktorého spoločným menovateľom je vyššia citlivosť na vznik extrapyramídových nežiaducich účinkov.

Literatúra:

1. Taquet et al: 6-month neurological and psychiatric outcomes in 236 379 survivors of COVID-19: a retrospective cohort study using electronic health records. Lancet Psychiatry 2021 Published Online April 6, 2021 [https://doi.org/10.1016/S2215-0366(21)00084-5](https://doi.org/10.1016/S2215-0366%2821%2900084-5)

Kontakt: MUDr. Marek Zelman, Psychiatrická nemocnica Hronovce, Zelenyáka 65, 935 61 Hronovce, e-mail: mzelman@gmail.com